ΓΡΑΠΤΗ ΕΡΩΤΗΣΗ E-0834/00

υποβολή: Maria Berger (PSE) προς το Συμβούλιο

(20 Μαρτίου 2000)

Θέμα: Παρακολούθηση των διεθνών τηλεπικοινωνιακών συνδιαλέξεων

Κατά τη δημόσια συζήτηση με θέμα Προστασία των δεδομένων στην Ευρωπαϊκή Ένωση, που πραγματοποιήθηκε στις 22/23 Φεβρουαρίου 2000 στο Ευρωπαϊκό Κοινοβούλιο, ο εντεταλμένος του STOA κ. Duncan Campbell παρουσίασε την κατάσταση που επικρατεί σήμερα όσον αφορά το διεθνές δίκτυοποκλοπής συνδιαλέξεων Echelon. Στο πλαίσιο αυτό κατέστη σαφές ότι μέσω του Echelonποκλέπτονται στην Ευρώπη δεδομένα μεγάλης οικονομικής σημασίας, με αποτέλεσμα ναφίσταται ζημία η ευρωπαϊκή οικονομία.

Αντιθέτως ο γενικός διευθυντής της Ευρωπαϊκής Επιτροπής κ. John Mogg, και ο Επίτροπος κ. Martin Bangemann, δήλωσαν επ' αυτού ότι το δίκτυο Echelon αποτελεί διαδόσεις του τύπου, άποψη η οποία αποκρούστηκε σαφώς από τις καταθέσεις ηγετικών αξιωματούχων, όπως ο διευθυντής των Αυστραλιανών Μυστικών Υπηρεσιών (Defence Signal Directorate) κ. Martin Brady.

Πολλές ενδείξεις συνηγορούνπέρ του γεγονότος ότι το Συμβούλιο και η Επιτροπή γνώριζαν πολύ καλά την ύπαρξη του εν λόγω δικτύουποκλοπών, χωρίς ωστόσο να προβούν σε συγκεκριμένες ενέργειες και χωρίς να ενημερώσουν, εσκεμμένα, το Ευρωπαϊκό Κοινοβούλιο.

Παρόλα αυτά μάλιστα το Συμβούλιο και η Επιτροπή τροποποίησαν την ευρωπαϊκή νομοθεσία προς μία φιλοαμερικανική κατεύθυνση,ιοθετώντας τα βασικά στοιχεία ενός αμερικανικού νόμου του έτους 1994 (CALEA) και λαμβάνονταςπόψη της αμερικανικές επιθυμίες στο ψήφισμα του Συμβουλίου στις 17.1.1995(1) σχετικά με τη νόμιμη παρακολούθηση των τηλεπικοινωνιών.

1. Ποιεςπηρεσίες του Συμβουλίου και σε ποια χρονική στιγμή γνώριζαν τις παρακολουθήσεις των τηλεπικοινωνιακών συνδιαλέξεων στην Ευρώπη και ποια μέτρα ελήφθησαν για την αντιμετώπιση του προβλήματος αυτού;

2. Ποια μέτρα προτίθεται να λάβει το Συμβούλιο προκειμένου να προστατέψει στο μέλλον την ηλεκτρονική επικοινωνία στην Ευρώπη από αθέμιτες παρακολουθήσεις ή/και να εγγυηθεί την προστασία των προσωπικών και οικονομικών δεδομένων;

3. Γνώριζε το Συμβούλιο ότι τα έγγραφα Enfopol απορρέουν από τη συνάντηση ILETS (International Law Enforcement Telecommunications Seminar Διεθνές Σεμινάριο για τη Νόμιμη Εξουσιοδότηση στις Τηλεπικοινωνίες) που πραγματοποιήθηκεπό αμερικανική προεδρία και για ποιο λόγο τα έγγραφα Enfopol 90 ουδέποτε αποτέλεσαν αντικείμενο συζητήσεων αλλά εξετάσθηκαν μόνο μέσω μιας έγγραφης διαδικασίας;

(1) ΕΕ C 329 της 4.11.1996, σελ. 1.

Απάντηση

(8 Ιουνίου 2000)

1. Οι εργασίες του Συμβουλίου όσον αφορά τις τεχνικές πτυχές της νόμιμης παρακολούθησης των τηλεπικοινωνιών από τις αρμόδιες αρχές των κρατών μελών προετοιμάζονται από την Ομάδα Αστυνομικής Συνεργασίας. Το ίδιο συνέβη και για το προαναφερόμενο ψήφισμα του Συμβουλίου της 17ης Ιανουαρίου 1995 καθώς επίσης και για τα συμπεράσματα του Συμβουλίου της 28ης Ιανουαρίου 1998 σχετικά με την κρυπτογράφηση και την επιβολή του νόμου.

Όσον αφορά το δίκτυο Echelon, το Συμβούλιο έχει ήδη απαντήσει πλειστάκις σε κοινοβουλευτικές ερωτήσεις (Η-0330/97, Ρ-0501/98, 0-0057/98, Η-0546/98, Η-0872/98, Η-0889/98).

2. Όσον αφορά την προστασία της ιδιωτικής ζωής στον τομέα των τηλεπικοινωνιών, το Συμβούλιοπενθυμίζει την οδηγία του Ευρωπαϊκού Κοινοβουλίου και του Συμβουλίου της 15ης Δεκεμβρίου 1997 περί επεξεργασίας των δεδομένων προσωπικού χαρακτήρα και προστασίας της ιδιωτικής ζωής στον τηλεπικοινωνιακό τομέα(1)

3. Στα πλαίσια των εργασιών του Συμβουλίου, τα έγγραφα Enfopol είναι προπαρασκευαστικά έγγραφα περί αστυνομικής συνεργασίας. Το 1999, το Συμβούλιο εξέτασε σχέδιο ψηφίσματος σχετικά με τη νόμιμη παρακολούθηση των τηλεπικοινωνιών σε σχέση με τις νέες τεχνολογίες. Το σχετικό σχέδιο κειμένου δεν εγκρίθηκε από το Συμβούλιο.

(1) ΕΕ L 24 της 30.1.1998, σελ. 1.